PATVIRTINTA

Molėtų rajono savivaldybės tarybos

2019 m. spalio d. sprendimu Nr.

**MOLĖTŲ RAJONO SAVIVALDYBEI NUOSAVYBĖS TEISE PRIKLAUSANČIŲ KELIŲ IR KELIO STATINIŲ PROJEKTAVIMO, TIESIMO, STATYBOS, REKONSTRAVIMO IR (AR) TAISYMO (REMONTO), KAI DALIS IŠLAIDŲ YRA PADENGIAMA PRIVAČIOMIS FIZINIŲ IR (AR) JURIDINIŲ ASMENŲ LĖŠOMIS, TVARKOS APRAŠAS**

**I SKYRIUS**

**BENDROSIOS NUOSTATOS**

1. Molėtų rajono savivaldybei nuosavybės teise priklausančių kelių ir kelio statinių projektavimo, tiesimo, statybos, rekonstravimo ir (ar) taisymo (remonto), kai dalis išlaidų yra padengiama privačiomis fizinių ir (ar) juridinių asmenų lėšomis, tvarkosaprašas (toliau – Aprašas) nustato savivaldybei nuosavybės teise priklausančių vietinės reikšmės kelių/gatvių ir kelio statinių (toliau – susisiekimo komunikacijos) projektavimo, statybos, rekonstravimo ir (ar) remonto, kai dalis išlaidų yra padengiama privačiomis fizinių ir (ar) juridinių asmenų lėšomis, atlikimo tvarką Molėtų rajono savivaldybės (toliau – Savivaldybė) teritorijoje.

2. Aprašo paskirtis – reglamentuoti Savivaldybės teritorijoje esančių kelių ir gatvių, įtrauktų į Molėtų rajono savivaldybės vietinės reikšmės kelių ir gatvių sąrašą, projektavimo, asfaltavimo, žvyro dangos remonto bei gatvės elementų įrengimo/rekonstravimo darbus.

3. Lėšos susisiekimo komunikacijų įrengimui, rekonstravimui, kapitaliniam remontui ir remontui:

3.1. Kelių priežiūros ir plėtros programos lėšos (Savivaldybės dalis);

3.2. Pareiškėjo lėšos.

4. Pareiškėjo finansuojama darbų vertė atliekant susisiekimo komunikacijų įrengimą, rekonstravimą, kapitalinį remontą ar paprastą remontą turi būti ne mažesnė kaip 50 procentų.

5. Šiame Apraše vartojamos sąvokos atitinka Lietuvos Respublikos statybos įstatymo, Lietuvos Respublikos kelių įstatymo ir kitų teisės aktų sąvokas.

**II SKYRIUS**

**PARAIŠKŲ PRIĖMIMAS, VERTINIMAS IR SPRENDIMŲ DĖL JŲ TINKAMUMO PRIĖMIMAS**

6. Paraiškos atlikti susisiekimo komunikacijų statybos / rekonstravimo / kapitalinio remonto / paprasto remonto darbus (aprašo 1 priedas) priimamos Savivaldybės administracijos priimamajame arba siunčiamos paštu. Informacija apie kasmetinį kvietimą teikti paraiškas, skelbiama Molėtų rajono savivaldybės internetiniame puslapyje www.moletai.lt. Konkretus paraiškų pateikimo terminas, kuris negali būti trumpesnis kaip 20 kalendorinių dienų, nurodomas kvietime. Paraiškų priėmimo datą ir terminą nustato administracijos direktorius.

7. Kartu su paraiška Pareiškėjas privalo pateikti:

7.1 paraišką pateikusio asmens teisės aktų nustatyta tvarka išduotas įgaliojimas atstovauti Pareiškėjui ir jo kontaktiniai duomenys;

7.2. prašomo sutvarkyti objekto schema, matmenys ar projektiniai pasiūlymai.

8. Paraiškas nagrinėja, vertina ir priima sprendimą Savivaldybės administracijos direktoriaus įsakymu sudaryta komisija. Komisija, gavusi paraišką, ją išnagrinėja, ir ne vėliau kaip per 20 darbo dienų priima sprendimą dėl paraiškos įtraukimo į Susisiekimo komunikacijų, kurių tvarkymui dalis išlaidų yra padengiama privačiomis fizinių ir (ar) juridinių asmenų lėšomis, objektų sąrašą (toliau – Sąrašas).

9. Sudarant Sąrašą, rekomenduojama teikti pirmenybę keliams ir gatvėms, kuriuose įrengti komunikacijų tinklai, kuriais naudojasi daugiau gyventojų, kuriuose eismas intensyvesnis, kurių remonto darbų apimtis yra mažesnė.

10. Komisijos pateiktą Sąrašą įsakymu patvirtina administracijos direktorius. Patvirtintas Sąrašas paviešinamas Molėtų rajono savivaldybės internetiniame puslapyje www.moletai.lt.

11. Paraiškos vertinamos pagal šiuos kriterijus:

11.1. Pareiškėjo nurodytas objekto įrengimo planuojamas finansavimo dydis;

11.2. Pareiškėjo prašyme nurodytų darbų būtinumas. Vertinama atitiktis teritorijų planavimo dokumentams, kitiems teisės aktams;

11.3. Infrastruktūros, susisiekimo ir inžinerinių komunikacijų statybos eiliškumas. Vertinama, ar planuojamų naujai statyti, rekonstruoti ar remontuoti susisiekimo komunikacijų trasoje yra nutiesti, ar bus tiesiami inžineriniai tinklai, lietaus vandens surinkimo ir nuvedimo būdai, objekto įrengimo darbų atlikimo terminai ir apimtys bei kitos sąlygos;

11.4. Savivaldybės galimybė skirti lėšas darbams atlikti;

11.5. Paraiškos pateikimo data.

12. Apie priimtą sprendimą dėl pateiktos paraiškos Pareiškėjas yra informuojamas raštu.

13. Pareiškėjas, kurio paraiška įtraukta į Sąrašą, turi ne vėliau kaip per 2 mėnesius nuo jo informavimo apie paraiškos tinkamumą momento pasirašyti su Savivaldybės administracija sutartį dėl susisiekimo komunikacijų tvarkymo (aprašo 2 priedas) ir sutartyje nustatyta tvarka pervesti avansą į Savivaldybės administracijos nurodytą sąskaitą. Per 2 mėnesius Pareiškėjui nepasirašius sutarties, ar sutartyje nustatytu terminu nepervedus avanso į nurodytą banko sąskaitą, paraiška išbraukiama iš Sąrašo be atskiro įspėjimo.

14. Jei Pareiškėjas juridinis asmuo, tai pasirašęs sutartį, savo lėšomis parengia objekto techninį-darbo projektą, (su ekonomine dalimi), suderina projektą su Savivaldybės administracija ir pateikia 3 komplektus popierinių egzempliorių ir 1 CD pdf formatu.

Jei Pareiškėjas fizinis asmuo, tai pasirašius sutartį, objekto techninį-darbo projektą, (su ekonomine dalimi) parengia Savivaldybės administracija.

15. Savivaldybė, savo lėšomis, atlieka pateikto projekto bendrąją ekspertizę. Gavus ekspertų pastabas, Savivaldybės ar Pareiškėjo (juridinio asmens) projektuotojas privalo pataisyti projektą.

16. Savivaldybė tvirtina projektą, gauna statybą leidžiantį dokumentą ir organizuoja rangos darbų atlikimo viešąjį konkursą.

17. Pareiškėjas, gavęs pranešimą iš Savivaldybės apie parinktą rangovą, atsižvelgiant į rangovo pasiūlymą, į Molėtų rajono savivaldybės nurodytą sąskaitą banke perveda likusią dalį lėšų, kuri kartu su avansu turi būti ne mažesnė kaip 50 proc. objekto tvarkymo darbų vertės.

18. Pareiškėjų piniginės lėšos apskaitomos Savivaldybės administracijos banko sąskaitoje.

**III SKYRIUS**

**DARBŲ ATLIKIMO TVARKA**

19. Darbų pradžia laikoma Sutarties, kurioje nustatomi Savivaldybės administracijos ir Pareiškėjo pasidalijimas atsakomybe ir funkcijomis, finansiniai įsipareigojimai, darbų apimtys, įvykdymo terminai, įsigaliojimo diena. Darbų pabaiga laikoma, kai įvykdomi Sutartyje numatyti darbai.

20. Darbai vykdomi Statybos įstatymo ir kitų teisės aktų nustatyta tvarka.

21. Dokumentacijos parengimo ir darbų atlikimo eiliškumas:

21.1. finansavimo sutarties pasirašymas;

21.2. Pareiškėjo avanso pervedimas į Savivaldybės administracijos sąskaitą;

21.3. techninio darbo projekto parengimas;

21.4. bendrosios projekto ekspertizės atlikimas (Savivaldybės administracijos lėšomis),

21.5. projekto tvirtinimas;

21.6. statybą leidžiančio dokumento gavimas;

21.7. rangos darbų pirkimas (organizuoja Savivaldybė);

21.8. Pareiškėjo likusios dalies lėšų pervedimas į Savivaldybės administracijos sąskaitą;

21.9. rangos darbų atlikimas;

21.10. darbų techninės priežiūros vykdymas (Savivaldybės administracijos lėšomis);

21.11. kadastrinių matavimų bylos parengimas (Savivaldybės administracijos lėšomis);

21.12. teisinė registracija (Savivaldybės administracijos lėšomis).

22. Pareiškėjui nevykdant Sutartyje numatytų įsipareigojimų ar juos vykdant netinkamai, Sutartis su Pareiškėju nutraukiama joje numatytomis sąlygomis, objektas išbraukiamas iš Sąrašo. Jei buvo pervestos Pareiškėjo lėšos į Savivaldybės nurodytą sąskaitą – jos grąžinamos Pareiškėjui.

23. Aprašas gali būti keičiamas Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Molėtų rajono savivaldybei nuosavybės teise priklausančių kelių ir kelio statinių projektavimo, tiesimo, statybos, rekonstravimo ir (ar) taisymo (remonto), kai dalis išlaidų yra padengiama privačiomis fizinių ir (ar) juridinių asmenų lėšomis, tvarkos aprašo

1 priedas

**(Paraiškos forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(pareiškėjo pavadinimas, kodas (jei pareiškėjas juridinis asmuo),įgalioto asmens vardas, pavardė, telefonas)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(pareiškėjo adresas, el. p. adresas)*

Molėtų rajono savivaldybės administracijai

**PARAIŠKA**

**ATLIKTI SUSISIEKIMO KOMUNIKACIJŲ STATYBOS / REKONSTRAVIMO / KAPITALINIO REMONTO / PAPRASTO REMONTO DARBUS**

\_\_\_\_\_\_\_\_\_\_\_\_\_\_\_\_\_\_\_\_\_\_\_

*(data)*

Vadovaudamiesi Molėtų rajono savivaldybei nuosavybės teise priklausančių kelių ir kelio statinių projektavimo, tiesimo, statybos, rekonstravimo ir (ar) taisymo (remonto), kai dalis išlaidų yra padengiama privačiomis fizinių ir (ar) juridinių asmenų lėšomis, tvarkosaprašu, patvirtintu Molėtų rajono savivaldybės tarybos 2019 m. spalio d. sprendimu Nr. B1- , prašome įtraukti į Susisiekimo komunikacijų, kurių tvarkymui dalis išlaidų yra padengiama privačiomis fizinių ir (ar) juridinių asmenų lėšomis objektų sąrašą ir sudaryti sutartį dėl..............................................................................................................................darbų atlikimo. (nurodoma statybos rūšis: nauja statyba, rekonstravimas, kapitalinis remontas, paprastas remontas)

1. Susisiekimo komunikacijų pavadinimas (-ai) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Adresas, vieta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Matmenys (ilgis, plotis, plotas, pradžia, pabaiga) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.Trumpas aprašymas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Įsipareigojame:

|  |  |  |
| --- | --- | --- |
|  | 5.1. Parengti projektinę dokumentaciją (jei Pareiškėjas juridinis asmuo) |  |
|  | 5.2. Sumokėti ne mažiau kaip 50 proc. statybos darbų vertės finansavimo sutartyje nustatyta tvarka |  |
|  |  |  |

PRIDEDAMA:

1. Įgaliojimas atstovauti pareiškėjui (taip/ne)

2. Objekto schema, matmenys (taip/ne)

3. Projektiniai pasiūlymai (pateikiami laisva forma) (taip/ne)

4. Orientacinė objekto sąmata (taip/ne)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                          \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(parašas)                                                               (vardas, pavardė)*

Molėtų rajono savivaldybei nuosavybės teise priklausančių kelių ir kelio statinių projektavimo, tiesimo, statybos, rekonstravimo ir (ar) taisymo (remonto), kai dalis išlaidų yra padengiama privačiomis fizinių ir (ar) juridinių asmenų lėšomis, tvarkos aprašo

2 priedas

**F I N A N S A V I M O S U T A R T I S**

20­­­­­­\_\_\_ m. \_\_\_\_\_\_\_\_\_\_\_\_\_\_d. Nr.

Molėtai

Molėtų rajono savivaldybė, įstaigos kodas 188712799, kurios registruota buveinė yra Vilniaus g. 44, LT-33140 Molėtai*,* duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama administracijos direktoriaus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – Savivaldybė) ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ asmens/įmonės kodas \_\_\_\_\_\_\_\_\_\_\_\_\_\_\_\_\_, gyvenantis/ esantis\_\_\_\_\_\_\_\_\_\_ , atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (toliau – Pareiškėjas), sutartyje vadinamos Šalimis (toliau – Šalys), sudarė šią finansavimo sutartį.

VadovaudamosisMolėtų rajono savivaldybei nuosavybės teise priklausančių kelių ir kelio statinių projektavimo, tiesimo, statybos, rekonstravimo ir (ar) taisymo (remonto), kai dalis išlaidų yra padengiama privačiomis fizinių ir (ar) juridinių asmenų lėšomis, tvarkos aprašu, patvirtintu Molėtų rajono savivaldybės tarybos 2019 m. spalio d. sprendimu Nr. B1- „Dėl Molėtų rajono savivaldybei nuosavybės teise priklausančių kelių ir kelio statinių projektavimo, tiesimo, statybos, rekonstravimo ir (ar) taisymo (remonto), kai dalis išlaidų yra padengiama privačiomis fizinių ir (ar) juridinių asmenų lėšomis, tvarkos aprašą patvirtinimo“ bei atsižvelgdamos į tai, kad pagal Lietuvos Respublikos kelių įstatymo nuostatas vietinės reikšmės keliai priklauso Molėtų rajono savivaldybei,

Savivaldybės vietinės reikšmės kelių projektavimo, rekonstravimo, taisymo (remonto) darbus organizuoja ir užsakovo funkcijas atlieka Molėtų rajono savivaldybės administracija, susitarė ir sudaro šią finansavimo sutartį (toliau – Sutartis).

Sutartyje vartojamos sąvokos atitinka sąvokas, vartojamas Lietuvos Respublikos statybos įstatyme, Lietuvos Respublikos kelių įstatyme, Molėtų rajono savivaldybei nuosavybės teise priklausančių kelių ir kelio statinių projektavimo, tiesimo, statybos, rekonstravimo ir (ar) taisymo (remonto), kai dalis išlaidų yra padengiama privačiomis fizinių ir (ar) juridinių asmenų lėšomis, tvarkos apraše, bei kituose teisės aktuose.

**I. SUTARTIES DALYKAS**

1. Savivaldybė ir Pareiškėjas susitaria bendromis lėšomis įgyvendinti susisiekimo komunikacijų tvarkymo projektą \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kelio *(kelio/gatvės pavadinimas, adresas, statybos rūšis)*

**II. ŠALIŲ TEISĖS IR PAREIGOS**

2. Savivaldybė įsipareigoja:

2.1. organizuoti ir koordinuoti projekto įgyvendinimą Sutartyje nurodytomis sąlygomis ir terminais ir skirti ne mažiau kaip 50 proc. lėšų projekto įgyvendinimui;

2.2. pagal teisės aktuose nustatytus reikalavimus suderinti Pareiškėjo parengtą objekto projektinę dokumentaciją (jei pareiškėjas juridinis asmuo);

2.3. per įmanomai trumpiausius terminus patvirtinti objekto projektinę dokumentaciją ir gauti statybą leidžiantį dokumentą;

2.4. gavus statybą leidžiantį dokumentą, Lietuvos Respublikos viešųjų pirkimų įstatymo nustatyta tvarka parinkti rangovą;

2.5. užtikrinti (vykdyti) statybos techninę priežiūrą;

2.6. organizuoti objekto statybos užbaigimo procedūras Lietuvos Respublikos statybos įstatymo ir kitų teisės aktų nustatyta tvarka;

2.7. užtikrinti objekto įregistravimą Nekilnojamojo turto registre (esant poreikiui);

2.8. tinkamai apskaityti Pareiškėjo pervestas lėšas;

2.9. parengti atitinkamą teritorijų planavimo dokumentą (detalųjį ar specialųjį planą ir pan.) tais atvejais, kai vadovaujantis teisės aktais objekto darbams tokį dokumentą būtina parengti.

3. Pareiškėjas įsipareigoja:

3.1. Pagal Molėtų rajono savivaldybės administracijos įgaliojimą parengti tvarkomo objekto projektinę dokumentaciją (jei pareiškėjas juridinis asmuo);

3.2. per 20 (dvidešimt) darbo dienų nuo sutarties sudarymo pervesti 20 proc. preliminarių skaičiuotinų projekto įgyvendinimui reikalingų lėšų į nurodytą Molėtų rajono savivaldybės administracijos banko sąskaitą;

3.3. per 10 (dešimt) darbo dienų nuo Savivaldybės pranešimo apie parinktą rangovą gavimo dienos patikslinti su Savivaldybe įmokų dalis (procentais), užfiksuoti tai dvišaliu susitarimu, kuris yra finansavimo sutarties priedas ir likusią lėšų dalį, kuri kartu su avansu turi būti ne mažesnė kaip 50 proc. objekto vertės, įmokėti į savivaldybės administracijos banko sąskaitą.

4. Tuo atveju, jeigu Pareiškėjas pažeidžia sutarties 3.3. punkte nurodytus terminus ir /ar neperveda sutartos lėšų sumos į savivaldybės administracijos banko sąskaitą, privalo nedelsdamas (ne vėliau kaip per 5 (penkias) darbo dienas raštu apie tai informuoti Savivaldybę ir nurodyti konkrečias priežastis ir pažeidimo pašalinimo terminus.

5. Savivaldybė turi teisę vienašališkai nutraukti sutartį, jei Pareiškėjas nevykdo ar netinkamai vykdo savo įsipareigojimus, apie tai raštiškai informavusi Pareiškėją prieš 5 (penkias) darbo dienas.

6. Šalių susitarimu ar Savivaldybei vienašališkai nutraukus sutartį, Savivaldybė grąžina Pareiškėjui per 20 (dvidešimt) darbo dienų, Pareiškėjo pervestas lėšas Savivaldybei.

7. Pareiškėjas turi teisę vienašališkai nutraukti sutartį, jei Savivaldybė nevykdo ar netinkamai vykdo savo įsipareigojimus, apie tai raštiškai informavęs Savivaldybę prieš 5 (penkias) darbo dienas.

8. Savivaldybė savo įsipareigojimus pagal sutartį pradeda vykdyti etapais, kai Pareiškėjas 3.2. ir 3.3. punktuose numatytas lėšas perveda į savivaldybės administracijos banko sąskaitą.

9. Šalys susitaria, kad Sutartyje nustatytą objekto įgyvendinimą atlikti per įmanomai trumpiausius terminus, bet ne ilgiau nei 36 mėn.

**III. SUTARTIES GALIOJIMAS, PAKEITIMAS IR NUTRAUKIMAS**

10. Ši Sutartis įsigalioja nuo jos pasirašymo ir galioja iki visiško Šalių įsipareigojimų įvykdymo.

11. Šalys susitaria, kad Sutartis gali būti pakeista ar nutraukta rašytiniu abiejų Šalių susitarimu, taip pat Savivaldybės ar Pareiškėjo nutraukta vienašališkai, jeigu Savivaldybė ar Pareiškėjas nevykdo savo įsipareigojimų.

12. Šalys sutaria, kad nutraukus sutartį dėl Pareiškėjo kaltės, po rangovo parinkimo procedūrų, minimalus savivaldybės administracijos nuostoliai bus 1000 (vienas tūkstantis) eurų, kurie bus nuskaityti nuo Pareiškėjui gražintinos sumos.

13. Visi šios Sutarties pakeitimai ir papildymai galioja, jeigu jie yra sudaryti raštu ir pasirašyti abiejų Šalių ar jų įgaliotų atstovų.

**IV. GINČŲ SPRENDIMO TVARKA**

14. Jei viena Šalis pažeidžia šią Sutartį, tai nukentėjusioji Šalis turi teisę pareikšti kitai Šaliai pretenziją raštu, nurodydama protingą terminą, per kurį toji Šalis turi imtis priemonių pašalinti Sutarties pažeidimą.

15. Šalys susitaria, kad ginčai, kylantys iš Sutarties, sprendžiami derybų keliu. Jeigu ginčai, nesutarimai ar reikalavimai negali būti išspręsti derybų keliu, tai Šalys sprendžia juos Lietuvos Respublikos įstatymų nustatyta tvarka.

**V. NENUGALIMOS JĖGOS APLINKYBĖS**

16. Šalis gali būti visiškai ar iš dalies atleidžiama nuo atsakomybės dėl nenugalimos jėgos (*force majeure*) pagal Lietuvos Respublikos civilinį kodeksą, jeigu Šalis nedelsdama pranešė kitai Šaliai apie kliūtį ir jos poveikį įsipareigojimų vykdymui.

17. Nenugalima jėga (*force majeure*) nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos. Nenugalima jėga *(force majeure)* tai pat nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba pažeidžia savo prievoles.

18. Nenugalimos jėgos *(force majeure)* aplinkybės turi būti patvirtintos Lietuvos Respublikos civilinio kodekso, Lietuvos Respublikos Vyriausybės 1996-07-15 nutarimo Nr.840 „[Dėl atleidimo nuo atsakomybės esant nenugalimos jėgos *(force majeure)* aplinkybėms taisyklių patvirtinimo](http://www3.lrs.lt/pls/inter3/dokpaieska.showdoc_l?p_id=29724&p_query=&p_tr2=2)“ ir Lietuvos Respublikos Vyriausybės 1997-03-13 nutarimo Nr. 222 „ Dėl nenugalimos jėgos *(force majeure)* aplinkybes liudijančių pažymų išdavimo tvarkos patvirtinimo“ ir juos pakeičiančių teisės aktų nustatyta tvarka.

**VI. BAIGIAMOSIOS NUOSTATOS**

19. Visi su Sutartimi susiję pranešimai, prašymai, kiti dokumentai ar susirašinėjimas yra siunčiami paštu, elektroniniu paštu, jų originalus visais atvejais įteikiant Molėtų rajono savivaldybės ir (ar) Pareiškėjo atstovams asmeniškai ir pasirašytinai ar siunčiami registruotuoju laišku, ar per kurjerį kiekvienam iš jų Sutartyje nurodytu atitinkamu adresu.

20. Šalys pareiškia ir garantuoja viena kitai, kad sudarydamos Sutartį, jos nepažeidžia jokių sutarčių ar kitokių įsipareigojimų trečiųjų asmenų atžvilgiu. Šiai Sutarčiai sudaryti nereikia gauti jokių trečiųjų asmenų sutikimų.

21. Sutarties pakeitimai ar papildymai įforminami atskiru rašytiniu šalių susitarimu ir tampa neatskiriama šios Sutarties dalimi.

22. Šalys vykdo šią Sutartį pasitikėdamos viena kita ir vadovaudamosi gera valia, protingumo ir sąžiningumo kriterijais.

23. Šalys Sutartį perskaitė, suprato jos turinį, pasekmes ir tai paliudydamos bei niekieno neverčiamos pasirašė šią Sutartį dviem egzemplioriais lietuvių kalba. Abu egzemplioriai turi vienodą teisinę galią. Sutarties Šalys turi po vieną šios Sutarties egzempliorių.

24. Sutarties priedai yra neatskiriama šios Sutarties dalis.

25. Sutarties priedai:

25.1. Rangovo pasiūlymas;

25.2. Šalių papildomas susitarimas (parinkus rangovą darbų vykdymui).

**VII. ŠALIŲ REKVIZITAI IR PARAŠAI**

|  |  |
| --- | --- |
| **Savivaldybė:**  Molėtų rajono savivaldybės administracija  Į. k. 188712799  Adresas: Vilniaus g. 44,  LT-33140 Molėtai  Tel. (8 383) 5 47 62  El. p. savivaldybe@moletai.lt  A. s. LT  bankas  Administracijos direktorius  \_\_\_\_\_\_\_\_\_\_\_\_\_\_\_\_\_\_\_ (parašas)  **A.V.** | **Pareiškėjas:**  \_\_\_\_\_\_\_\_\_\_\_\_\_\_\_\_\_\_\_\_\_\_(parašas)  **A. V.** |